Beebipäeviku peategelane Henri tähistab esimest sünnipäeva ja sellega saab läbi ka Beebipäeviku projekt. Tänases, selle hooaja viimases episoodis läheme valgesse stuudiosse külla fotograaf Nele Tasasele, kes jäädvustab selle olulise sündmuse piltidele:
#000001
„Väike Henri on saanud üheaastaseks ja nad käisid siin Valge stuudios, siis kui ta oli alles kõhus, pildistati ootust, siis käisin mina sünnituse juures ja võtsime kõik koos võttegrupiga Henri vastu ja tegime mõned pildid, kui Henri oli kuuepäevane uuesti siin stuudios ja nüüd on ta siis saanud üheaastaseks ja teeme siis sellise projekti lõpetamise pildistamise,“ kirjeldab fotograaf Nele Tasane.
#000002
Väikeste lastega võib kaamera ees poseerimine olla küllalt keeruline ja pikaldane protsess. Seda enam, kui poseerida tuleb kahe kaamera ja terve võttemeeskonna slime all. Õnneks oskab meie Beebipäeviku pere igas olukorras rõõmsat meelt hoida.
#000003
„Tegelikult terve see projekt oli ikka meeletult vahva. Minult on ikka vahel küsitud, mis me saame selle eest, aga tegelikult kõik need filmimised, kõik need episoodid, kus me oleme käinud, mis me oleme teinud, see ongi kõik niivõrd lahe olnud, et ma ei ole pidanud selle eest ekstra midagi saama,“ kirjeldab Beebipäeviku pereema Kätlin.
#000007
Sünnitusel oli juures loomulikult ka fotograaf Nele, kes oli Kätlinile toeks ja kelle käte läbi sündisid imeilusad pildid, mis Kätlinile väga südamesse läksid.
#000010
Kuigi Kätlinil oli beebi kandja ja sünnitajana projektis keskne roll, sai ka pereisa Tambet enamikel juhtudel aktiivselt kõike kaasa teha.
#000011
„Meie pere jaoks oli väga fun. Sai uusi kogemusi, argipäeva elust sai välja, sai käia igal pool perenõustamistes, seksuoloog käis meil külas, ujumas käisime, imetamisnõustamises käisime... Super oli! Soovitan kõigile. Väga ägedad võttepäevad olid ja jumala pull seltskond oli üheskoos, kes seda jäädvustasid,“ räägib Tambet.
#000012
Kolmandik vanemaist kahetseb vahel lapsele pandud nime
#000014